M. Ward, אשר שמע שדשנל שרה בעבר בסרט Elf , הופתע לגלות שהיא גם כותבת שירים אך לא עבדה על המשך קריירה בתחום במוזיקה. דשנל דיברה על הנושא בריאיון למגזין Venus Zine: "תמיד חשבתי שאוכל לשיר ולשחק, אבל בנקודה מסוימת, זה הפך קשה עבורי לחלוק את החלק המוזיקלי. אז הייתי כותבת המון מוזיקה, אבל לא באמת עושה משהו עם זה. לא באמת ידעתי עם מי לשתף פעולה... עד שפגשתי את מאט (M. Ward) והכל הסתדר". דשנל למעשה הקליטה בביתה גרסאות דמו רבות אך נמנעה מלתת להם פרסום ציבורי. M. Ward ביקש לשמוע דוגמה מההקלטות ודשנל נענתה. לאחר מכן החליטו השניים לשתף פעולה והקימו את She &amp; Him.
2006-2010: האלבום Volume One.
הזוג שיתף פעולה תחילה באמצעות דואר אלקטרוני, כאשר M. Ward עובד מהסטודיו שלו בפורטלנד שבאורגון ודשנל מביתה בלוס אנג'לס, קליפורניה. לעיר הייתה השפעה רבה על כתיבת השירים והמוזיקה של דשנל, השפעה אשר גרמה לנסיעות ארוכות לאורך הרחובות הגובלים עם החוף תוך האזנה לבריאן וילסון ולשירים ישנים ברדיו. המוזיקה הקליפורנית גם הסתננה לתוך ההפקות של M. Ward באלבום, במידה כזו שזה השפיע גם על עבודות גיטרה מאוחרות יותר שלו עם זמרים מתחום הקאנטרי האלטרנטיבי.
הם הקליטו את האלבום בפורטלנד בדצמבר 2006 ובחודשים פברואר-מרץ בשנת 2007. האלבום הושלם לאחר שלוש סדרות של מפגשים. הוא הוקלט אצל מייק קויקנדל ואדם סלזר וכן, אחד מהמפגשים נערך בסטודיו של מייק מוגיס , באומהה שבנברסקה באביב 2007. דשנל כתבה את כל שירי האלבום המקוריים מלבד השיר "Sweet Darlin", אותו כתבה בשיתוף פעולה עם ג'ייסון שוורצמן. בנוסף לעשרת השירים המקוריים, האלבום כולל שני ביצועים חדשים של הלהקה לשירים "You Really Got a Hold on Me" (סמוקי רובינסון) ו"I Should Have Known Better" (ג'ון לנון ופול מקארטני). האלבום נקרא "Volume One" (עברית: כרך ראשון).
לאחר מכן לקח הצמד הפסקה שכן M. Ward ערך סיבוב הופעות ודשנל עסקה במשחק בסרט. האלבום יצא לאור ב-18 במרץ 2008. הופעתם הציבורית הראשונה כלהקה, לעומת זאת, נערכה כשנה וחודשיים לפני כן, במהלך הקרנת הסרט The Go-Getter בפסטיבל סאנדנס. הם הופיעו באורח לא סדיר באירועים אחרים, ביניהם הופעה בפסטיבל South by Southwest במרץ 2008, ויצאו לסיבוב ההופעות הראשון שלהם בחודשים יולי ואוגוסט 2008. בקי סטארק שימשה כזמרת ליווי.
2010: האלבום Volume Two.
ב-17 במרץ 2010 שחררה להקה She &amp; Him את אלבומה השני, Volume Two (עברית: כרך שני). האלבום מציג 11 שירים מקוריים אשר נכתבו בידי זואי דשנל ועיבודים לשירים "Ridin' in My Car" (של להקת NRBQ) ו"Gonna Get Along Without You Now" (מאת Patience and Prudence), כמו גם הופעת אורח של קבוצת האינדי פופ Tilly and the Wall, בשיר "In the Sun".
She &amp; Him ערכו סיבוב הופעות במהלך אביב 2010. הם הופיעו בפסטיבלי מוזיקה שונים ברחבי ארצות הברית. הם ערכו סיבוב הופעות גם באירופה וביקרו בלונדון, מדריד, ברצלונה, פריז, ברלין, קופנהגן, סטוקהולם, אוסלו ואמסטרדם. הם נבחרו בידי מאט גריינינג להופיע בפסטיבל המוזיקה All Tomorrow's Parties אשר באנגליה.
2011-2012: האלבום A Very She &amp; Him Christmas.
אלבומה השלישי של הלהקה, A Very She &amp; Him Christmas, הוכרז בספטמבר 2011 באתר Pitchfork.com. האלבום יצא לאור ב-24 באוקטובר 2011 וכלל שנים עשר שירי חג-מולד. האלבום מופץ בידי חברת התקליטים העצמאית Merge Records. באתר אמזון נאמר ב-29 בדצמבר 2011 שאלבום זה היה אחד משלושת אלבומי ה-MP3 הנמכרים ביותר במהלך תקופת חג המולד.
2013: אלבום Volume 3.
דשנל אישרה בטוויטר שאלבום חדש יצא לאור בתחילת שנת 2013. לאחר מכן הוכרז על האלבום Volume 3 (עברית: כרך שלישי) עם תאריך שחרור של ה-7 במאי 2013 (עבור אירופה ה-13 במאי).
She &amp; Him הכריזו שיבצעו סיבוב הופעות ברחבי ארצות-הברית וקנדה במהלך קיץ 2013.
המבנה העל-דק
במכניקת הקוונטים, המונח המבנה העל-דק מתייחס לאוסף אפקטים המובילים לתזוזות ופיצולים שונים ברמות האנרגיה של אטומים, מולקולות ויונים. השם, המבנה העל-דק, מתייחס ל"מבנה הדק" שהוא תוצאה של אינטראקציה בין המומנט המגנטי, formula_1, לבין הספין, formula_2, והמספר הקוונטי האזימוטלי, formula_3. גודל התיקון במבנה העל-דק, בדרך כלל, קטן בכמה סדרי גודל ביחס לתיקוני המבנה הדק, והוא תוצאה של האינטראקציה של הגרעין (או גרעינים, במולקולות) עם השדה החשמלי או המגנטי הנוצרים בתוך האטום או המולקולה.
באטומים, המבנה העל-דק הוא תוצאה של המומנט המגנטי של הגרעין בשדה המגנטי הנוצר על ידי האלקטרון, ואנרגיית מומנט הקאודרופול החשמלי של הגרעין בגרדיאנט שדה חשמלי כתוצאה מחלוקת המטען בתוך האטום. גם במולקולות שני אפקטים אלו הם האפקטים העיקריים אך בנוסף אליהם ישנם אפקטים נוספים הנובעים מהאינטראקציה בין המומנט המגנטי וגרעיני המולקולה השונים, ובין המומנט המגנטי של הגרעינים והשדה המגנטי הנוצר על ידי סיבוב המולקולה.
היסטוריה.
המבנה העל-דק נצפה לראשונה בשנת 1881 על ידי אלברט אברהם מייקלסון, אולם ההסבר לתצפית ניתן רק בשנת 1924 על ידי וולפגנג פאולי, תוך שימוש מכניקת הקוונטים, על ידי הוספת מומנט מגנטי לגרעין.
ב-1935 הציעו הפיזיקאים הגרמנים הרמן שילר (Schüler) ותיאודור שמידט (Schmidt) את הקיום של מומנט קוואדרופול לגרעין כדי להסביר שגיאות במבנה העל-דק.
תאוריה.
תיאורית המבנה העל-דק נובעת ישירות מאלקטרומגנטיות ומתאימה לאינטראקציה בין המומנטים המגנטיים של הגרעין (פרט למומנט הדיפול) לבין השדות הנוצרים באטום. תאוריה זו מתאימה לאטומים אך ניתן להשתמש בה עבור כל גרעין במולקולה בנפרד, עם תיקונים המתאימים למקרה של מולקולות.
המבנה העל-דק באטומים.
דיפול מגנטי.
האיבר החשוב בהמילטוניאן המבנה העל-דק הוא לרוב איבר הדיפול המגנטי. לגרעין בעל ספין שונה מאפס, formula_4, יש מומנט דיפול מגנטי, formula_5, הנתון על ידי:
כאשר formula_7 הוא הפקטור הגירומגנטי ו formula_8 הוא המגנטון של גרעין זה.
למומנט דיפול, formula_5, בנוכחות שדה חשמלי, formula_10, יש השפעה על ההמילטוניאן מהצורה:
לעומת זאת במקרה שבו לא מופעל שדה מגנטי חיצוני, formula_10, מרגיש הגרעין את השדות הקשורים למספר הקוונטי האורביטלי, formula_3, ולספין, formula_2, של האלקטרון:
התנועה של אלקטרון סביב נקודה קבועה, במקרה שלנו הגרעין, גורמת למומנט תנע זוויתי. השפעתו על גרעין של אלקטרון בודד, בעל מטען formula_16 ובמרחק formula_17 ביחס לגרעין, נתון על ידי:
כאשר אם נכתוב את המרחק, formula_17, במונחים של מגנטון בוהר נקבל:
כאשר formula_21 זה תנע האלקטרון, formula_22, ו formula_23 הוא המומנט האורביטלי ביחידות של formula_24, formula_3, ניתן לכתוב:
עבור המקרה הכללי ביטוי זה נכתב בעזרת סכום על כל המומנטים האורביטליים, formula_27, כאשר נסכום על כל האלקטרונים ונעזר בהטלה, formula_28, כש formula_29. עבור מצבים עם היטל מוגדר היטב של מומנט התנע הזוויתי, formula_30, אפשר לכתוב,formula_31, ומקבלים:
המומנט המגנטי של ספין האלקטרון הוא תכונה שונה באופן מהותי מהמומנט האורביטלי בכך שהוא אינטרינזי, כלומר אינו תלוי בתנועת האלקטרון. כבכל מומנט מגנטי הקשור לחלקיק טעון אנו מקבלים מומנט דיפול מגנטי המשמש כמקור של שדה מגנטי. לאלקטרון בעל ספין, formula_33, יש מומנט מגנטי, formula_34, הנתון על ידי:
כאשר formula_36 הוא הפקטור הג'ירומגנטי של ספין האלקטרון והסימן השלילי נובע מכך שמטען האלקטרון שלילי (כלומר עבור חלקיק עם מטען חיובי, מסה זהה והעובר באותם דרכים, היינו מקבלים זרמים זהים לחלוטין אך בכיוון ההפוך).
השדה המגנטי של מומנט דיפול,formula_34, נתון על ידי:
ולכן המומנט הדיפול המגנטי הכולל שנוסף להמילטוניאן המבנה העל-דק הוא:
האיבר הראשון בביטוי מייצג את התרומה לאנרגיה על ידי מומנט התנע הזוויתי של האלקטרון. האיבר השני מייצג את האנרגיה מהאינטראקציה עם מומנט הדיפול המגנטי שנוצר על ידי מומנט ספין האלקטרון. האיבר השלישי, הידוע גם כ"איבר המגע של פרמי", ומתקשר עם האינטראקציה הישירה בין דיפול הגרעין לבין דיפול הספין של הגרעין והוא שונה מאפס רק עבור מצבים עם צפיפות ספין אלקטרון סופית במיקום הגרעין (אלא עם אלקטרונים לא מצומדים במצב formula_2). כמו כן ישנה טענה שניתן לקבל ביטוי שונה אם לוקחים בחשבון את הפילוג המדויק של המומנט המגנטי בגרעין.
עבור מצבים עם formula_41 ניתן להביע את חלק זה כך:
כאשר formula_43.
תחת ההנחה שהמבנה העל-דק קטן מאוד יחסית למבנה הדק (לעיתים נקרא "צימוד-IJ" באנלוגיה ל"צימוד-LS") ובנוסף formula_44 ו-formula_45 מספרים קוונטיים טובים ואיברי המטריצה formula_46 ניתנים לקירוב כלכסון ב-formula_44 ו-formula_45 אזי ניתן (נכון באופן כללי עבור יסודות קלים) להקרין את formula_49 על formula_45 (כאשר formula_51 הוא מומנט התנע הזוויתי הכולל) וידוע כי:
כאשר את ביטוי זה ניתן לכתוב גם בצורה:
כאשר formula_54 נקבע על ידי הניסוי.
משום ש
כאשר formula_56 הוא המומנט הזוויתי הכולל, נקבל אנרגיה:
במקרה זה אינטראקציות המבנה העל-דק עומדות בדרישות חוק הרווחים של לנדה.
קוואדרופול חשמלי.
לגרעינים בעלי ספין formula_58 יש מומנט קוורדרופול חשמלי. במקרה הכללי ניתן לייצגו בעזרת טנזור ממעלה שנייה, formula_59, שרכיביו נתונים על ידי: